Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 1998 M. LAPKRIČIO 20 D. NUTARIMO NR. 1353 „DĖL PROFESINĖS KARO TARNYBOS KARIŲ, KARIŲ SAVANORIŲ IR KITŲ AKTYVIOJO REZERVO KARIŲ, TAIP PAT PARENGTOJO REZERVO KARIŲ TARNYBOS APMOKĖJIMO SĄLYGŲ“ PAKEITIMO

2018 m. sausio 31 d. Nr. 104

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1998 m. lapkričio 20 d. nutarimą Nr. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“:

1. Papildyti 2.4 papunkčiu:

„2.4. Už tą patį laikotarpį profesinės karo tarnybos kariams mokamas tik vienas iš patvirtintų dydžių, nustatytų pareigoms, susijusioms su didesne vadų atsakomybe, ir šias pareigas atitinkantis tarnybinio atlyginimo priedas.“

2. Išdėstyti nauja redakcija nurodytu nutarimu patvirtintus Profesinės karo tarnybos karių pareigas, susijusias su didesne vadų atsakomybe, ir šias pareigas atitinkančių tarnybinio atlyginimo priedų dydžius (pridedama).

Ministras Pirmininkas	Saulius Skvernelis

Krašto apsaugos ministras	Raimundas Karoblis

PATVIRTINTA
Lietuvos Respublikos Vyriausybės
1998 m. lapkričio 20 d. nutarimu Nr. 1353

(Lietuvos Respublikos Vyriausybės
2018 m. sausio 31 d. nutarimo Nr. 104 redakcija)

PROFESINĖS KARO TARNYBOS KARIŲ PAREIGOS, SUSIJUSIOS SU DIDESNE VADŲ ATSAKOMYBE, IR ŠIAS PAREIGAS ATITINKANČIŲ TARNYBINIO ATLYGINIMO PRIEDŲ DYDŽIAI

Eil. Nr.	Profesinės karo tarnybos karių pareigos	Koeficientas (baziniais dydžiais)
1.	Lietuvos kariuomenės vadas	1,2
2.	Sausumos pajėgų vadas Karinių oro pajėgų vadas Karinių jūrų pajėgų vadas Specialiųjų operacijų pajėgų vadas Gynybos štabo viršininkas	0,9
3.	Mechanizuotosios pėstininkų brigados „Geležinis Vilkas“ vadas Motorizuotosios pėstininkų brigados „Žemaitija“ vadas Didžiojo Lietuvos etmono Jonušo Radvilos mokomojo pulko vadas Krašto apsaugos savanorių pajėgų vadas Mokymo ir doktrinų valdybos vadas Logistikos valdybos vadas Generolo Jono Žemaičio Lietuvos karo akademijos viršininkas	0,7
4.	Reguliariųjų pajėgų batalionų vadai Krašto apsaugos savanorių pajėgų rinktinių vadai Karinių oro pajėgų Aviacijos bazės vadas Oro erdvės stebėjimo ir kontrolės valdybos vadas Karo laivų flotilės vadas Karo medicinos tarnybos (Dr. Jono Basanavičiaus karo medicinos tarnybos) vadas Ypatingos paskirties tarnybos vadas Karo policijos vadas	0,5

––––––––––––––––––––